Vandeninis kirstukas

Vandeninis kirstukas (Neomys fodiens) – kirstukinių (Soricidae) šeimos žinduolis. Tai gana stambus kirstukas – ilgis gali siekti 10 cm. Kailis tamsus ir trumpas, kartais su keletu baltų kuokštų. Gyvenimo būdu panašus į kirstukus nykštukus. Turi jautrius ūsus. Vandeninio kirstuko seilės nuodingos, taigi tai vienas iš nedaugelio nuodingų žinduolių, tačiau jis nepavojingas stambiems gyvūnams, tarp jų ir žmonėms, nes nesugeba perkąsti jų odos.

Kategorija:Kirstukiniai